Diari Oficial de la Generalitat Valenciana


Sumari del DOGV 8028, del 27-04-2017 (2017/3468)

Extracte de la Resolució de 20 d'abril de 2017, del president de CulturArts Generalitat, per la qual es convoquen ajudes per a la producció audiovisual
-------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3468


Data del document
:   20-04-2017

Organisme emissor
:   Culturarts Generalitat

Tipus de document
:   Extracte

Anàlisi jurídica

 Descriptors 

:   * Culturarts Generalitat
    * ajuda pública

Extracte de la Resolució de 20 d'abril de 2017, del president de CulturArts Generalitat, per la qual es convoquen ajudes per a la producció audiovisual [2017/3468]  
BDNS (identif.): 343575.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Podran obtindre aquestes ajudes les persones físiques, agrupacions d'interés econòmic i xicotetes i mitjanes empreses de qualsevol estat membre de la Unió Europea o de l'Espai Econòmic Europeu, en l'àmbit competencial de la Generalitat.   
Només podran optar a aquestes ajudes els productors independents d'acord amb la denominació de l'article 4, lletra n), de la Llei 55/2007, de 28 de desembre, del Cine.  
Aquestes ajudes no es poden aplicar a les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior. Tampoc a les empreses en crisi, tenint en compte la definició de l'article 2.18 del Reglament (UE) núm. 651/2014, de la Comissió, de 17 de juny.  
  
Segon. Objecte  
Convocar la concessió d'ajudes per a la producció audiovisual a la Comunitat Valenciana, en el marc de les competències de CulturArts Generalitat i d'acord amb els objectius que té encomanats, a fi d'impulsar la creació d'obres audiovisuals, donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i del valencià, en els següents gèneres i modalitats:  
  
1. Animació. Comprén les modalitats següents:  
- Llargmetratge i sèrie.  
- Curtmetratge, pilot de sèrie i projecte multiplataforma.  
2. Ficció. Comprén les modalitats següents:  
- Llargmetratge cultural A. El dirigit per un nou realitzador / una nova realitzadora el pressupost del qual no supere els 300.000 ?.  
- Llargmetratge cultural B. Aquell el pressupost del qual és superior a 300.000 - sense que supere 1.000.000 ?.  
- Llargmetratge cultural C. Aquell el pressupost del qual siga superior a 1.000.000 ?.  
- Llargmetratge industrial. Aquell el pressupost del qual siga superior a 1.000.000 ?, del qual es valorarà especialment el finançament consolidat.  
- Curtmetratge i projecte multiplataforma.  
Les modalitats de llargmetratge inclouen telefilms que corresponguen segons el seu pressupost i característiques.  
3. Documentals. Comprén les modalitats següents:  
- Llargmetratge documental cultural A. Documental del qual es valorarà especialment el tractament de temes valencians.  
- Llargmetratge documental cultural B. Documental del qual es valorarà especialment el tractament de temes d'àmbit nacional i internacional.  
- Curtmetratge i projecte multiplataforma.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat. (DOCV 7832; 20.07.2016)  
  
Quart. Import  
L'import global màxim que s'assigna per a aquesta convocatòria serà de 5.000.000 ?, distribuïts en les anualitats 2017, 2018 i 2019.  
L'import es distribuirà per gèneres i modalitats d'acord amb el desglossament que s'indica a continuació:  
1) Gènere: animació: 1.000.000 ?.  
2) Gènere: ficció: 3.100.000 ?.  
3) Gènere: documental: 900.000 ?.  
  
Cinqué. Termini de presentació de sol·licituds  
El termini de presentació de sol·licituds serà de 30 dies naturals, comptadors des de l'endemà de publicació de la present convocatòria en el Diari Oficial de la Generalitat Valenciana.  
  
Sisé. Sol·licitud i documentació  
Les sol·licituds s'hauran d'adreçar a la seu de CulturArts Generalitat, a la plaça de Viriat, s/n, 46890, de València.  
a) Les persones jurídiques i entitats hauran de presentar, a través del representant, la sol·licitud i els documents complementaris per via telemàtica, de conformitat amb el que disposa l'article 14 de la Llei 39/2015, d'1 d'octubre, de Procediment Administratiu Comú de les Administracions Públiques, a través de la seu electrònica de la Generalitat, PROP, en la URL següent:   
http://www.culturartsgeneralitat.es.  
b) Les persones físiques podran optar per presentar la sol·licitud i documentació per via telemàtica, d'acord amb el que s'ha previst per a les persones jurídiques i entitats o bé presentar-la en la seu de CulturArts Generalitat o en la Conselleria d'Educació, Investigació, Cultura i Esport i en les direccions territorials d'Educació, Investigació, Cultura i Esport. Igualment, utilitzant qualsevol dels mitjans previstos en la Llei 39/2015, d'1 d'octubre, del Procediment Administratiu Comú de les Administracions Públiques.  
Les sol·licituds s'hauran d'omplir necessàriament de conformitat amb el model de sol·licitud que s'hi adjunta com a annex I de la resolució i s'especificarà les característiques del projecte que se sol·licite (apartat D del model de sol·licitud) i s'acompanyarà dels documents o certificats, originals o fotocòpies, a què es fa referència en cada capítol del model de sol·licitud.  
La documentació acreditativa de mèrits s'haurà de presentar dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
El contingut d'informació falsa o que no es corresponga amb la realitat en els annexos de la convocatòria comportarà la no-valoració i podrà ser motiu per a ser desestimat en la resolució dictada per l'òrgan competent o, si és el cas, podrà ser motiu de revocació de la subvenció ja concedida.  
  
València, 20 d'abril de 2017.- El president de CulturArts Generalitat: Vicent Marzà Ibáñez.